ર૭-૩-૧૮ના રોજ જુના સર્કીટ હાઉસ પાસે બનેલી ચેઈન સ્નેચીંગની ઘટનાના સીસીટીવી ફૂટેજની મદદથી તપાસ શરૂ કરીને બાતમીદારોની ટીમોને કામે લગાડી દેવામાં આવતાં માહિતી મળી હતી કે મોતીપુરા વિસ્તારમાં આવેલી આદર્શ બંગ્લોઝમાં કામ કરતાં અને મુળ વિજયનગર તાલુકાનો રાહુલ ઉર્ફે આરીફ આન્દ્રીયાસ સુરમાજી અસારી અને તેનો મોડાસાના ટીટોંઈ ખાતેનો મિત્ર ભાવેશ ચંદુભાઈ ગામેતીએ ઉપરોક્ત ચેઈન સ્નેચીંગ કરી હતી, તેથી પોલીસે રાહુલની અટકાયત કરીને તેની પુછપરછ શરૂ કર્યા બાદ તેણે ઉપરોક્ત ગુનો તેમજ અન્ય ચાર ગુનાઓ કબુલી લીધા હતા, જેથી પોલીસે લૂંટમાં વપરાયેલ રાહુલનું બાઈક (જીજે. ૦૯.સીટી. ૯૦૭૧) સહિતનો મુદમાલ કબ્જે કરીને તેની રિમાન્ડની કાર્યવાહી હાથ ધરી છે, અને બીજી તરફ ભાવેશ ગામેતીની ધરપકડ કરવા માટે પોલીસની ટીમોએ કમર કસી છે.